கேள்வி: அரிசிக் கொம்பன் பற்றி நீங்கள் என்ன அறிந்துள்ளீர்கள்?
பதில்: அரிசிக் கொம்பன் (பிறப்பு ) என்பது கேரள தமிழக எல்லையில் வசிக்கும் கொம்பன் வகை இந்திய யானை ஆகும். இந்த யானை 2023 ஏப்ரல் மாதத்தில் இடுக்கி மாவட்டம் சின்னக்கனல் பகுதிகளில் ஊருக்குள் புகுந்து தாக்கியதில் சுமார் பத்து பேர் இறந்தனர். ஊருக்குள் புகுந்து வீடுகளில் அரிசியைச் சாப்பிடுவதால் அரிசிக் கொம்பன் என்று தமிழகத்திலும் அரிக்கொம்பன் என்று கேரளத்திலும் அழைக்கப்படுகிறது. அரிசிக் கொம்பன் 1980களில் பிறந்திருக்கும் எனக் கணிக்கின்றனர். முதலில் ''சின்ன கொம்பன்'' என அழைக்கப்பட்டு, 2010களில் இதன் முரட்டுத் தனத்தால் அரிசிக் கொம்பன் எனப் பெயர் பெற்றது. நியாயவிலைக் கடைகள், வீட்டின் சமையலறை, மளிகைக் கடை என்று பல்வேறு இடங்களுக்குச் சென்று அரிசியை உண்டு வந்தது 2005 முதல் சுமார் 75 இக்கும் மேற்பட்ட கட்டடங்களைச் சேதப்படுத்தியுள்ளது. கேரள அரசுக்கும் விலங்கு நல ஆர்வலர்களுக்கும் இடையே நீண்ட சட்டப் போராட்டத்திற்குப் பிறகு 29 ஏப்ரல் 2023 சின்னக்கனல் பகுதியிலிருந்து நான்கு கும்கி (யானை)களின் துணையுடன் பெரியாற்றுத் தேசியப் பூங்கா பகுதியில் அரிசிக் கொம்பனை விட நீதிமன்றம் உத்தரவிட்டது. மயக்க ஊசி செலுத்திப் பிடிக்கப்பட்ட பிறகு இதன் கழுத்தில் செயற்கைகோள் வானொலி காலர் பொருத்தப்பட்டு, கேரள தமிழக எல்லைப் பகுதியில் மங்கலதேவி கண்ணகி கோவில் செல்லும் பகுதியில் விடப்பட்டது. அரிக்கொம்பன் பெயரில் யானைக்கு ரசிகர் சங்கம் தொடங்கப்பட்டது.